《经武夷山》
宋代·陈襄

万叠层峦接远空，瑞云晴霭气溶溶。
高于太华五千仞，秀出巫阳十二峰。
蕙账晓寒飞鹤怨，桃源春尽落花浓。
鸾凰一啸最深处，仙客楼台有几重。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。